CELEX: 32020R0127
Language: fi
Date: 2019-01-29 00:00:00
Title: Euroopan parlamentin ja neuvoston asetus (EU) 2020/127, annettu 29 päivänä tammikuuta 2020, asetuksen (EU) N:o 1306/2013 muuttamisesta siltä osin kuin on kyse rahoituskurista varainhoitovuodesta 2021 alkaen sekä asetuksen (EU) N:o 1307/2013 muuttamisesta siltä osin kuin on kyse pilareiden välisestä joustavuudesta kalenterivuoden 2020 osalta

31.1.2020   
               
               
                  FI
               
               
                  Euroopan unionin virallinen lehti
               
               
                  L 27/1
               
            
         EUROOPAN PARLAMENTIN JA NEUVOSTON ASETUS (EU) 2020/127,
         annettu 29 päivänä tammikuuta 2020,
         asetuksen (EU) N:o 1306/2013 muuttamisesta siltä osin kuin on kyse rahoituskurista varainhoitovuodesta 2021 alkaen sekä asetuksen (EU) N:o 1307/2013 muuttamisesta siltä osin kuin on kyse pilareiden välisestä joustavuudesta kalenterivuoden 2020 osalta
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Euroopan parlamentin ja neuvoston asetuksen (EU) N:o 1306/2013 (3) 16 artiklassa säädetään, että Euroopan maatalouden tukirahaston (maataloustukirahaston) menojen vuotuinen enimmäismäärä muodostuu rahastolle neuvoston asetuksen (EU, Euratom) N:o 1311/2013 (4) mukaisesti vahvistetuista enimmäismääristä. Asetuksen (EU) N:o 1306/2013 26 artiklan mukaan on tarvittaessa määrättävä rahoituskurin mukautusaste, jotta varmistetaan markkinoihin liittyvien menojen ja suorien tukien rahoittamiseksi asetuksessa (EU, Euratom) N:o 1311/2013 kaudeksi 2014–2020 vahvistettujen vuotuisten enimmäismäärien noudattaminen. Asetuksessa (EU, Euratom) N:o 1311/2013 ei säädetä vuoden 2020 jälkeisten varainhoitovuosien enimmäismääristä. Sen varmistamiseksi, että markkinoihin liittyvien menojen ja suorien tukien rahoituksen enimmäismäärää noudatetaan myös vuoden 2020 jälkeisinä varainhoitovuosina, asetuksen (EU) N:o 1306/2013 16 ja 26 artiklassa olisi kyseisten varainhoitovuosien osalta viitattava niihin maataloustukirahastosta rahoitettaviin määriin, jotka vahvistetaan asetuksessa, jonka neuvosto hyväksyy Euroopan unionin toiminnasta tehdyn sopimuksen (SEUT) 312 artiklan 2 kohdan nojalla vuosiksi 2021–2027.
                  
               
                     (2)
                  
                  
                     Pilarien välisessä joustavuudessa on kyse mahdollisuudesta siirtää varoja suorien tukien ja maaseudun kehittämisen välillä. Euroopan parlamentin ja neuvoston asetuksen (EU) N:o 1307/2013 (5) 14 artiklan mukaan jäsenvaltiot voivat hyödyntää tätä joustomahdollisuutta kalenterivuosina 2014–2019. Sen varmistamiseksi, että jäsenvaltiot voivat säilyttää oman strategiansa, Euroopan parlamentin ja neuvoston asetuksessa (EU) 2019/288 (6) pidennettiin pilarien välisen joustavuuden soveltamista kalenterivuoteen 2020 eli varainhoitovuoteen 2021. Asetuksen (EU) N:o 1307/2013 14 artiklassa säädetään nykyisin, että siirto maaseudun kehittämisestä suoriin tukiin määritetään prosenttiosuutena määrästä, joka on neuvoston SEUT 312 artiklan 2 kohdan nojalla antaman asiaankuuluvan asetuksen jälkeen annetulla unionin lainsäädännöllä osoitettu Euroopan maaseudun kehittämisen maatalousrahastosta (maaseuturahastosta) varainhoitovuonna 2021 rahoitettavaan tukeen. Koska asiaa koskevaa unionin lainsäädäntöä ei ennätetä hyväksyä siihen mennessä, kun jäsenvaltioiden on ilmoitettava siirtoa koskevasta päätöksestään, on aiheellista säätää mahdollisuudesta jatkaa tämän joustavuuden soveltamista ja määrittää enimmäismäärä, joka voidaan siirtää.
                     Jäsenvaltiokohtainen absoluuttinen enimmäismäärä lasketaan asetuksen (EU) N:o 1307/2013 14 artiklan 2 kohdassa säädettyjen enimmäisprosenttimäärien perusteella ja näitä prosenttimääriä sovelletaan määriin, jotka osoitetaan maaseudun kehittämisen tukitoimityyppeihin jäsenvaltioiden yhteisen maatalouspolitiikan nojalla laatimien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä Euroopan parlamentin ja neuvoston asetuksen (EU) N:o 1305/2013 ja asetuksen (EU) N:o 1307/2013 kumoamisesta annettavaa Euroopan parlamentin ja neuvoston asetusta koskevan komission ehdotuksen mukaisesti.
                  
               
                     (3)
                  
                  
                     Asetuksen (EU) N:o 1307/2013 53 artiklan 6 kohdan mukaisesti jäsenvaltiot voivat tarkistaa viimeistään 1 päivänä elokuuta 2019 suorien tukien kansallisen enimmäismäärän prosenttiosuutta, jonka ne osoittavat vapaaehtoiseen tuotantosidonnaiseen tukeen, sekä kalenterivuodesta 2020 alkaen sovellettavia yksityiskohtaisia tukipäätöksiään. Jos jäsenvaltiot päättävät siirtää varoja suorien tukien määrärahoista maaseudun kehittämistuen määrärahoihin, ne ilmoittavat päätöksestään viimeistään 31 päivänä joulukuuta 2019, ja jos ne päättävät siirtää varoja suorien tukien määrärahoista maaseudun kehittämistuen määrärahoihin, ne ilmoitettavat tästä päätöksestään pian tämän jälkeen. Tällainen päätös vaikuttaa kuitenkin jäsenvaltioiden suorien tukien kansalliseen enimmäismäärään kalenterivuoden 2020 osalta. Jotta säilytettäisiin johdonmukaisuus yksityiskohtaisten tukipäätösten ja vapaaehtoisen tuotantosidonnaisen tuen talousarviomäärärahojen enimmäismäärän välillä, on aiheellista antaa jäsenvaltioille mahdollisuus, siinä määrin kuin se on tarpeen pilareiden välistä joustavuutta koskevaan päätökseen mukautumiseksi, tarkistaa vapaaehtoiseen tuotantosidonnaiseen tukeen osoittamaansa prosenttiosuutta sekä yksityiskohtaisia tukipäätöksiään. Asiaa koskevan ilmoituksen määräajan olisi sen vuoksi myös oltava pian 31 päivän joulukuuta 2019 jälkeen. Koska tarkistus rajoittuu vain siihen, mikä on tarpeen pilareiden välistä joustavuutta koskevaan päätökseen mukautumiseksi, jäsenvaltioiden olisi ilmoituksessaan selitettävä tarkistuksen ja kyseisen päätöksen välinen yhteys.
                  
               
                     (4)
                  
                  
                     Asetukset (EU) N:o 1306/2013 ja (EU) N:o 1307/2013 olisi sen vuoksi muutettava.
                  
               
                     (5)
                  
                  
                     Jotta tällä asetuksella säädettyjä muutoksia voidaan soveltaa mahdollisimman nopeasti, olisi poikettava Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.
                  
               
                     (6)
                  
                  
                     Jotta tässä asetuksessa säädettyjä muutoksia voitaisiin soveltaa mahdollisimman pian, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,
                  
               OVAT HYVÄKSYNEET TÄMÄN ASETUKSEN:
         
            1 artikla
            Asetuksen (EU) N:o 1306/2013 muuttaminen
            Muutetaan asetus (EU) N:o 1306/2013 seuraavasti:
            
                        1)
                     
                     
                        Korvataan 16 artiklan 1 kohta seuraavasti:
                        
                           ”1.   Maataloustukirahaston menojen vuotuinen enimmäismäärä muodostuu enimmäismääristä, jotka on vahvistettu rahastolle asetuksen (EU, Euratom) N:o 1311/2013 mukaisesti ja sen asetuksen mukaisesti, jonka neuvosto hyväksyy SEUT 312 artiklan 2 kohdan mukaisesti vuosiksi 2021–2027.”
                        
                     
                  
                        2)
                     
                     
                        Korvataan 26 artiklan 1 kohta seuraavasti:
                        
                           ”1.   Sen varmistamiseksi, että 16 artiklassa tarkoitettuja markkinoihin liittyvien menojen ja suorien tukien rahoittamiseksi vahvistettuja vuotuisia enimmäismääriä noudatetaan, on määritettävä mukautusaste, jota sovelletaan suoriin tukiin, jäljempänä ’mukautusaste’, jos asianomaisesta enimmäismäärästä rahoitettavia toimenpiteitä koskevat rahoitusennusteet osoittavat jonkin varainhoitovuoden osalta, että vuotuiset enimmäismäärät tulevat ylittymään.”
                        
                     
                  
         
            2 artikla
            Asetuksen (EU) N:o 1307/2013 muuttaminen
            Muutetaan asetus (EU) N:o 1307/2013 seuraavasti:
            
                        1)
                     
                     
                        Korvataan 14 artiklan 2 kohdan kuudes alakohta seuraavasti:
                        ”Jäsenvaltiot voivat päättää viimeistään 8 päivänä helmikuuta 2020 asettaa saataville suorina tukina kalenterivuodeksi 2020 enintään liitteessä VI a vahvistetun määrän. Vastaava määrä ei ole tämän jälkeen enää käytettävissä maaseuturahastosta varainhoitovuodeksi 2021 rahoitettavaan tukeen. Kyseisestä päätöksestä on ilmoitettava komissiolle viimeistään 8 päivänä helmikuuta 2020, ja siinä on vahvistettava siirrettävä määrä.”
                     
                  
                        2)
                     
                     
                        Korvataan 53 artiklan 6 kohta seuraavasti:
                        
                           ”6.   Jäsenvaltiot voivat viimeistään kunkin vuoden 1 päivänä elokuuta tarkistaa tämän luvun mukaisesti tekemäänsä päätöstä.
                           Jäsenvaltiot voivat myös viimeistään 8 päivänä helmikuuta 2020 tarkistaa tämän luvun mukaisesti tekemäänsä päätöstä siinä määrin kuin se on tarpeen päätöksen mukauttamiseksi päätökseen, joka on tehty pilareiden välisestä joustosta 14 artiklan mukaisesti kalenterivuodeksi 2020.
                           Tämän kohdan ensimmäisessä ja toisessa alakohdassa tarkoitetulla tarkistuksella jäsenvaltiot voivat päättää seuraavasta vuodesta alkaen
                           
                                       a)
                                    
                                    
                                       jättää 1, 2 ja 3 kohdan mukaisesti vahvistetun prosenttiosuuden ennalleen tai tapauksen mukaan korottaa tai alentaa sitä mainituissa kohdissa säädetyissä rajoissa taikka jättää 4 kohdan mukaisesti vahvistetun prosenttiosuuden ennalleen tai alentaa sitä;
                                    
                                 
                                       b)
                                    
                                    
                                       muuttaa tuen myöntämisehtoja;
                                    
                                 
                                       c)
                                    
                                    
                                       lopettaa tämän luvun mukaisen tuen myöntämisen.
                                    
                                 Jäsenvaltioiden on ilmoitettava komissiolle kaikista tämän kohdan ensimmäisen ja toisen alakohdan mukaisista tarkistamispäätöksistä viimeistään kyseisissä alakohdissa tarkoitettuina määräpäivinä. Ilmoitettaessa tämän kohdan toisen alakohdan mukaisesta tarkistamispäätöksestä on selitettävä kyseisen tarkistuksen sekä kalenterivuodeksi 2020 pilareiden välisestä joustosta 14 artiklan mukaisesti tehdyn päätöksen välinen yhteys.”
                        
                     
                  
                        3)
                     
                     
                        Lisätään liite VI a tämän asetuksen liitteen mukaisesti.
                     
                  
         
            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä tammikuuta 2020.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               N. BRNJAC
            
         
         
            (1)  Lausunto annettu 11. joulukuuta 2019 (ei vielä julkaistu virallisessa lehdessä).
         
            (2)  Euroopan parlamentin kanta, vahvistettu 18. joulukuuta 2019 (ei vielä julkaistu virallisessa lehdessä), ja neuvoston päätös, tehty 27. tammikuuta 2020.
         
            (3)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).
         
            (4)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).
         
            (5)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
         
            (6)  Euroopan parlamentin ja neuvoston asetus (EU) 2019/288, annettu 13 päivänä helmikuuta 2019, asetusten (EU) N:o 1305/2013 ja (EU) N:o 1307/2013 muuttamisesta siltä osin kuin on kyse suoria tukia ja maaseudun kehittämisen tukea koskevista tietyistä säännöistä vuosien 2019 ja 2020 osalta (EUVL L 53, 22.2.2019, s. 14).
      
      
         
            LIITE
            
               
                  
                     ”LIITE VI a
                     14 artiklaN 2 KOHDASSA TARKOITETUT ENIMMÄISMÄÄRÄT
                     
                                 (EUROA)
                              
                           
                                 Belgia
                              
                              
                                 10 076 707 
                              
                           
                                 Bulgaria
                              
                              
                                 70 427 849 
                              
                           
                                 Tšekki
                              
                              
                                 38 815 980 
                              
                           
                                 Tanska
                              
                              
                                 11 371 893 
                              
                           
                                 Saksa
                              
                              
                                 148 488 749 
                              
                           
                                 Viro
                              
                              
                                 21 968 972 
                              
                           
                                 Irlanti
                              
                              
                                 39 700 643 
                              
                           
                                 Kreikka
                              
                              
                                 76 438 741 
                              
                           
                                 Espanja
                              
                              
                                 250 300 720 
                              
                           
                                 Ranska
                              
                              
                                 181 388 880 
                              
                           
                                 Kroatia
                              
                              
                                 42 201 225 
                              
                           
                                 Italia
                              
                              
                                 190 546 556 
                              
                           
                                 Kypros
                              
                              
                                 2 398 093 
                              
                           
                                 Latvia
                              
                              
                                 29 326 817 
                              
                           
                                 Liettua
                              
                              
                                 48 795 629 
                              
                           
                                 Luxemburg
                              
                              
                                 1 843 643 
                              
                           
                                 Unkari
                              
                              
                                 62 430 371 
                              
                           
                                 Malta
                              
                              
                                 1 831 098 
                              
                           
                                 Alankomaat
                              
                              
                                 10 972 679 
                              
                           
                                 Itävalta
                              
                              
                                 72 070 055 
                              
                           
                                 Puola
                              
                              
                                 329 472 633 
                              
                           
                                 Portugali
                              
                              
                                 123 303 715 
                              
                           
                                 Romania
                              
                              
                                 241 375 835 
                              
                           
                                 Slovenia
                              
                              
                                 15 337 318 
                              
                           
                                 Slovakia
                              
                              
                                 56 920 680 
                              
                           
                                 Suomi
                              
                              
                                 73 005 307 
                              
                           
                                 Ruotsi
                              
                              
                                 52 887 719 
                              
                           
               ”